《王若水为画秋江众禽图》
明代·袁凯

钱唐王宰心思长，欲与造化争毫芒。
下笔百鸟相趋跄，前身岂毫孤凤凰。
江头芙蓉花正开，花下细浪亦萦回。
敔鹅贴贴天际来，雄雌相随气和谐。
一双鸳鸯睡沙尾，野凫翩翩唼菰米。
群鸥争浴故未已，倾落枯荷叶中水。
鹡鸰飞飞多急难，雎鸠意度诚幽闲。
乃知良工有深意，不在丹青形似间。
姑苏台前秋气孤，五羊城下烟疏疏。
此时此景真相似，独少扁舟归钓鱼。
宰也只今成老夫，爱我不辞为此图。
我今亲老无可养，慎勿重添反哺乌。

作者简介：袁凯，生卒年不详，字景文，号海叟，明初诗人，以《白燕》一诗负盛名，人称袁白燕。松江华亭（今上海市松江县）人，洪武三年（1370）任监察御史，后因事为朱元璋所不满，伪装疯癫，以病免职回家，终“以寿终”。著有《海叟集》4卷。